इतवार की कविता : कवि असद ज़ैदी की मीडिया पर टिप्पणी
इतवार की कविता में आज पढ़िये असद ज़ैदी की कविता "जो देखा नहीं जाता..."
हैबत के ऐसे दौर से गुज़र है कि
रोज़ अख़बार मैं उलटी तरफ़ से शुरू करता हूँ
जैसे यह हिंदी का नहीं उर्दू का अख़बार हो
खेल समाचारों और वर्ग पहेलियों के पर्दों से
झाँकते और जज़्ब हो जाते हैं
बुरे अंदेशे
व्यापार और फ़ैशन के पृष्ठों पर डोलती दिखती है
ख़तरे की झाँई
इसी तरह बढ़ता हुआ खोलता हूँ
बीच के सफ़े, संपादकीय पृष्ठ
देखूँ वो लोग क्या चाहते हैं
पलटता हूँ एक और सफ़ा
प्रादेशिक समाचारों से भाँप लेता हूँ
राष्ट्रीय समाचार
ग़र्ज़ ये कि शाम हो जाती है बाज़ औक़ात
अख़बार का पहला पन्ना देखे बिना।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
awa_Deva hin_Deva hin_Deva hin_Deva hin_Deva hin_Deva hin_Deva san_Deva hin_Deva bho_Deva hin_Deva awa_Deva hin_Deva hin_Deva hin_Deva awa_Deva hin_Deva mag_Deva hin_Deva